钦定古今图书集成/理学汇编/学行典/第214卷 > 于时
## 钦定古今图书集成/理学汇编/学行典/第214卷 > 于时

按《兖州府志》：于时，东阿人。生数岁而孤，育于兄隆。及
长，事兄如父，事嫂如母。兄尝逮坐重辟，时走宪司涕
泣言曰：“不幸早孤，赖兄成立，已生数息，兄尚无子，愿
以身代。兄死，无绝其嗣。”宪使潘感其至诚，为之涕下，
乃并释之。会寇入甘肃，兄当输边，惧不敢往。时又言
吏待行，比至，寇方入掠，伏于积尸，乡人骇叹。